|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA**  **Upravni odjel za gospodarstvo, komunalne djelatnosti i poljoprivredu** |

KLASA: 320-02/18-01/52

URBROJ: 2137/1-04/12-19-09

Koprivnica, 12. veljače 2019.

**ŽUPANIJA: KOPRIVNIČKO-KRIŽEVAČKA ŽUPANIJA**

**PROGRAM RASPOLAGANJA POLJOPRIVREDNIM ZEMLJIŠTEM U**

**VLASNIŠTVU REPUBLIKE HRVATSKE**

**ZA OPĆINU SVETI PETAR OREHOVEC**

Na temelju članka 101. stavka 5. Zakona o poljoprivrednom zemljištu („Narodne novine“ broj 20/18.) i članka 10. Odluke o upravnim tijelima Koprivničko-križevačke županije („Službeni glasnik Koprivničko-križevačke županije“ broj 7/15., 12/15., 2/16., 4/16.- pročišćeni tekst i 19/17. i 21/18.), Koprivničko-križevačka županija, Upravni odjel za gospodarstvo, komunalne djelatnosti i poljoprivredu dana 12. veljače 2019. godine, donio je

**Program raspolaganja poljoprivrednim zemljištem u vlasništvu**

**Republike Hrvatske za Općinu Sveti Petar Orehovec**

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području općine Sveti Petar Orehovec, iznosi: 39,6393 **hektara**.
2. Podaci o dosadašnjem raspolaganju

**T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA**  **( skraćeni naziv iz ugovora)** | **Ukupan broj ugovora** | **Ukupna površina po ugovorima** |
| **1** | **Zakup 5 godina** | **1** | **2,4740 ha** |
| **2** | **dugogodišnji zakup 50 godina** | **1** | **7,3542 ha** |
| **3** | **Koncesija** | **0** | **0 ha** |
| **4** | **privremeno korištenje** | **0** | **0 ha** |
|  | **UKUPNO:** | **2** | **9,8282 ha** |

1. Sumarni pregled površina poljoprivrednog zemljišta u vlasništvu države prema oblicima raspolaganja

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina**  **u ha** | **NAPOMENA**  **(minirano, višegodišnji nasadi i sustavi odvodnje i navodnjavanja)** |
| **površine određene za povrat** | **4,21 ha** | **-** |
| **površine određene za prodaju**  **- jednokratno, maksimalno**  **do 25%** | **8,86 ha** | **-** |
| **površine određene za zakup** | **24,80 ha** | **-** |
| **površine određene za zakup za ribnjake** | **0** | **-** |
| **površine određene za zakup zajedničkih pašnjaka** | **0** | **-** |
| **površine određene za ostale namjene**  **- jednokratno, maksimalno**  **do 5%** | **1,77 ha** | **-** |

**MAKSIMALNA POVRŠINA ZA ZAKUP iznosi:7,3542 ha**.

Tablica Prikaz raspolaganja po katastarskim česticama i oblicima raspolaganja je u prilogu u Excelu.

**NAPOMENA/OBRAZLOŽENJE UZ PROGRAM RASPOLAGANJA**

|  |
| --- |
| Zakonom o poljoprivrednom zemljištu („Narodne novine“ broj 20/18.)(u daljnjem tekstu: Zakon) člankom 29. propisano je da se s poljoprivrednim zemljištem u vlasništvu države raspolaže se na temelju Programa raspolaganja poljoprivrednim zemljištem kojeg donosi općinsko ili gradsko vijeće za svoje područje na prijedlog načelnika odnosno gradonačelnika. Dana 17. srpnja 2018., nakon proteka zakonskog roka 11. lipnja, Općina Sveti Petar Orehovec dostavlja Koprivničko-križevačkoj županiji, Upravnom odjelu za gospodarstvo i komunalne djelatnosti Prijedlog Programa sa prilozima na donošenje, sukladno članku 101. stavku 5. Zakona.  Upravni odjel za gospodarstvo, komunalne djelatnosti i poljoprivredu donio je 26. srpnja 2018.Program raspolaganja poljoprivrednim zemljištem u vlasništvu Republike Hrvatske, te dostavio Ministarstvu poljoprivrede na suglasnost.  Ministarstvo poljoprivrede izdalo je 12. rujna 2018. godine očitovanje na Program KLASA:945-01/18-01/784, URBROJ:525-07/1790-18-2 kojim se traže izmjene i dopune gore navedenog Programa,te je Općina Sveti Petar Orehovec izradila novi Prijedlog Programa raspolaganja poljoprivrednim zemljištem u vlasništvu Republike Hrvatske od siječnja 2019. koji je korišten u izradi ovog Programa.  Dokumentacija potrebna za donošenje Programa propisana je Pravilnikom o dokumentaciji za donošenje Programa raspolaganja poljoprivrednim zemljištem u vlasništvu RH („Narodne novine“ broj 27/18.).  Raspolaganje poljoprivrednim zemljištem u vlasništvu države u smislu Zakona predstavlja zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti.  Glavni ciljevi koji se žele postići donošenjem Programa za područje Općine Sveti Petar Orehovec su:  - efikasnije raspolaganje poljoprivrednim zemljištem,  - okrupnjavanje zemljišta i stavljanje u funkciju zapuštenog poljoprivrednog zemljišta,  - povećanje proizvodne funkcionalnosti poljoprivrednog zemljišta,  - usklađenje stanja u katastru sa stanjem u zemljišnim knjigama.  **Dosadašnje raspolaganje poljoprivrednim zemljištem na području Općine Sveti Petar Orehovec**  Poljoprivrednim zemljištem u vlasništvu RH na području Općine Sveti Petar Orehovec raspolaže se temeljem slijedećih oblika raspolaganja:   * na temelju ugovora o zakupu na privremeno korištenje (5 godina) sklopljenog s Agencijom za poljoprivredno zemljište koristi se 2.4740 ha zemljišta, * na temelju dugogodišnjeg ugovora o zakupu (50 godina) sklopljenog s Agencijom za poljoprivredno zemljište koristi se 7,3542 ha zemljišta .   Prema službeno dostavljenim podacima Državne geodetske uprave, Odjela za katastar nekretnina Križevci ukupna površina poljoprivrednog zemljišta u vlasništvu Republike Hrvatske na području općine Sveti Petar Orehovec, iznosi 39,6393 ha.  Za poljoprivredno zemljište u vlasništvu RH na području Općine Sveti Petar Orehovec karakteristično je da prevladavaju manje parcele. Najveća čestica je površine 6,8066 ha, a najmanja 0,0004 ha.  Na području Općine Sveti Petar Orehovec za zakup poljoprivrednog zemljišta na 25 godina s mogućnošću produljenja za isto razdoblje sukladno čl. 31. Zakona, određeno je 24,80 ha.  Maksimalna površina za zakup iznosi 7,3542 ha.  Za prodaju je određeno ukupno 8,8600 ha. To su uglavnom površinom manje parcele nepovezane u cjelinu.  Na području Općine Sveti Petar Orehovec nisu predviđene parcele za zakup zajedničkih pašnjaka, predviđene su parcele za ostale namjene površine 1,7700 ha, te ne postoje površine predviđene za zakup ribnjaka.  Prema očitovanju ureda državne uprave u Koprivničko-križevačkog županiji, Ispostave u Križevcima osigurano je 4,21 ha poljoprivrednog zemljišta za potrebe povrata i zamjene u slučaju kada nije moguć povrat imovine oduzete za vrijeme jugoslavenske komunističke vladavine.  Poljoprivrednim zemljištem koje je u ovom Programu predviđeno za povrat do okončanja postupka povrata, donošenja pravomoćnih rješenja, raspolagat će se putem zakupa sukladno članku 31. stavku 2. Zakona.  Popis katastarskih čestica poljoprivrednog zemljišta u vlasništvu RH sa označenim dosadašnjim i predviđenim oblikom raspolaganja za Općinu Sveti Petar Orehovec nalazi se u tablici u prilogu.    Na kopiji katastarskog plana sa podlogom digitalne ortofoto karte općine Sveti Petar Orehovec prikazane su sve katastarske čestice poljoprivrednog zemljišta u vlasništvu RH prema predviđenim oblicima raspolaganja.  Na području Općine Sveti Petar Orehovec ne postoji niti je predviđena izgradnja sustava javnog navodnjavanja. Prema podacima Hrvatskih voda 32 čestice u općini Sveti Petar Orehovec su Javno vodno dobro.  Sukladno očitovanju Hrvatskog centra za razminiranje općina Sveti Petar Orehovec se ne nalazi u minski sumnjivom području (MSP-u).  Javni uvid na Program proveden je na službenoj web stranici Općine Sveti Petar Orehovec [www.svetipetarorehovec.hr](http://www.svetipetarorehovec.hr) za prijedlog Programa od lipnja 2018., dok na novi prijedlog Programa od siječnja 2019. Općina Sveti Petar Orehovec nije proveden Javni uvid.  Prilozi :   * kopija katastarskog plana * Zemljišnoknjižni izvadci, Posjedovni listovi, * Uvjerenja Upravnog odjela za prostorno uređenje, gradnju, zaštitu prirode, Ispostave Križevci da se prema važećem Prostornom planu uređenja, predmetne kat. čestice nalaze izvan granica građevinskog područja, * Očitovanje ureda državne uprave u Koprivničko-križevačkog županiji, Ispostave u Križevcima o površini koju je potrebno osigurati kao nadoknadu za oduzetu imovinu (s obzirom na podnesene, a neriješene zahtjeve), * Uvjerenja Hrvatskih šuma d.o.o. Podružnice Koprivnica, da predmetne kat. čestice nisu obuhvaćene šumskogospodarskom osnovom, * Očitovanje Hrvatskih voda jesu li i koje predmetne čestice javno vodno dobro, * Očitovanje Upravnog odjela za prostorno uređenje, gradnju, zaštitu prirode, Ispostave Križevci o obuhvatu postojećeg i/ili planiranog sustava javnog navodnjavanja, * Očitovanje Hrvatskog centra razminiranje o katastarskim česticama i površinama poljoprivrednog zemljišta * Očitovanje Ministarstva poljoprivrede vezano uz izradu Programa raspolaganja državnim zemljištem u vlasništvu Republike Hrvatske za Općinu Sveti Petar Orehovec KLASA:945-01/18-01/784, URBROJ:525-07/1790-18-2 od 12. rujna 2018. * Zahtjev za očitovanje na ekološku mrežu za Općinu Sveti Petar Orehovec KLASA:320-02/18-01/52, URBROJ:2137/01-04/10-18-3, * Temeljem zaprimljenog zahtjeva za ispravkom Programa i Prijedloga dopune Programa raspolaganja poljoprivrednim zemljištem u vlasništvu Republike Hrvatske na području Općine Sveti Petar Orehovec od siječnja 2019. izrađen je i dopunjen ovaj Program. |

Program je izrađen u sadržaju prema članku 30. Zakona o poljoprivrednom zemljištu, sukladno formi iz članka 7. i dokumentaciji prema članku 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u RH.

Stupanjem na snagu ovog Programa raspolaganja poljoprivrednim zemljištem u vlasništvu Republike Hrvatske za Općinu Sveti Petar Orehovec KLASA:320-02/18-01/52, URBROJ:2137/01-04/12-19-09 od 12. veljače 2019. prestaje važiti Program raspolaganja poljoprivrednim zemljištem u vlasništvu Republike Hrvatske KLASA:320-02/18-01/52, URBROJ:2137/1-04/10-18-2 od 26. srpnja 2018. godine.

Ovaj Program stupa na snagu nakon dobivanja suglasnosti Ministarstva poljoprivrede i biti će objavljen u „Službenom glasniku Koprivničko-križevačke županije“

UPRAVNI ODJEL ZA GOSPODARSTVO, KOMUNALNE DJELATNOSTI I POLJOPRIVREDU KOPRIVNIČKO-KRIŽEVAČKE ŽUPANIJE

**PROČELNIK: Marijan Štimac, dipl.oec.**